Arvi Siig

Arvi Siig (8. november 1938 Tallinn – 23. november 1999 Tallinn) oli eesti luuletaja. 

Arvi Siig õppis 1957–1963 Tallinna Pedagoogilises Instituudis ja Tartu Riiklikus Ülikoolis.  

1961. aastast töötas ajakirja Noorus toimetuses.

Arvi Siig oli NLKP liige aastal 1976–1989.

Ta on olnud Eesti NSV XI Ülemnõukogu saadik.

Hüvastijätt Arvi Siiaga toimus 27. novembril 1999 Aleksander Nevski katedraalis, ta maeti Tallinna Aleksander Nevski kalmistule.

 Looming 
Andres Langemets: "Arvi Siig debüteeris esimeses luulekassetis 1962, aga 1966 ilmunud "Reporter värsikaameraga" oli raamat, mis pani tema rolli ja asendi luules pikaks ajaks paika. Seal oli ajakirjanduslikku luulet mitmetel teemadel, aga silma torkasid tolleaegse tänava- ja kõrtsielu pildid. Tollal öeldi selle kohta "töölisnoorte elu". Arvi Siiast võinuks kõigi eelduste kohaselt saada biitnik, kui ta tegutsenuks teises ühiskonnas. Kadunud Arvi Siia luuletusi teadsid peast poisid ja tüdrukud, kes muidu luulet üldse ei lugenud."Andres Langemets. Arvi Siig siit ilmast lahkunud. Postimees, 25. november 1999Mari Peterson. Vennaskond jätkab singliga «Kool» Arvi Siia loomingu helindamist. SL Õhtuleht, 3. juuni 2006 

1970. aastate keskel käis Arvi Siig Majakovski jälgedes USA-s ja kirjutas sellest kriitilisi värsse kogus “Kuuldekaugus” (1978). Ootuspäraselt kirjeldab ta Ameerika linnu kui rahamasinaid, mille rataste vahele jäävad kodutud.https://kesknadal.ee/2018/11/08/nadala-juubilar-arvi-siig-80/ "Siig eestindas mitmeid tähelepanuväärseid poeete Majakovskist Jevtušenkoni. Viimasega näis teda siduvat tõsine hingesugulus"."Arvi Siig 8. XI 1938 - 23. XI 1999".  Sirp nr 44, 26. november 1999. Lk 20

Rohkesti Arvi Siia luulet on viisistanud Tõnu Trubetsky ja Vennaskond (ansambel). 

Luulekogud
"Trompetisoolo" 1962
"Reporter värsikaameraga" 1966
"(P)äikesevõimalused" 1968
"Sinine ateljee" 1969
"Purunenud poeem" 1971
"Vaikuse tähtkuju" 1973
"Murdeajastu" 1976
"Monumendid" 1977
"Kuuldekaugus" 1978
"Epigrammofon" 1980
"Püha argipäev" 1983
"Jah. Lehti aastaist 1962–82" (valikkogu) 1985
"Tagasiside" 1987
"Valguse nimi" 1993
"Neoon kangialuste kohal" (valikkogu, koostanud Tony Blackplait (= Tõnu Trubetsky), järelsõna: Rein Veidemann, Tony Blackplait) 2007 

Tunnustus
 1974 – ELKNÜ preemia noorsootemaatiliste luuletuste eest
 1986 – Eesti NSV teeneline kirjanik

Viited

Personalia
 Endla Köst. "Loomine ja lugemine". Eesti Raamat. Tallinn 1986, lk 61–70 (intervjuu)
 Eesti kirjanduse ajalugu, V köide, 2. raamat. Eesti Raamat. Tallinn 1991, lk 525–527 (ülevaate autor Silvia Nagelmaa) ja bibliograafia lk 544
Andres Langemets. Arvi Siig siit ilmast lahkunud. Postimees, 25. november 1999
"Arvi Siig 8. XI 1938 - 23. XI 1999". Sirp nr 44, 26. november 1999. Lk 20
 Aksel Tamm. "Arvi Siig" – Looming nr 7/ 2002
raamatus "Aga see oli üks mees: eluvisandeid". Kuldsulg. Tallinn 2003, lk 143-157
 Валентина Сийг. "Если бы снова..." (mälestusteraamat Arvi Siiast). Eessõna: Vladimir Iljaševitš. Tarbeinfo. Tallinn 2003, 320 lk
eesti keeles lühendatult: Valentina Siig. "Veel kord". Vene keelest tõlkinud ja eessõna: Toomas Kuter. Kirjastus Pegasus. Tallinn 2009, 262 lk
Mari Peegel. "Portree rahutute noorte lemmikust abikaasa ja isana" (mälestusteraamatu "Veel kord" arvustus). Eesti Päevaleht, 30. jaanuar 2009
Wimberg. Arvi Siig abikaasa ja ikoonina. Eesti Ekspress, 20. veebruar 2009
 Teet Kallas.  Teistmoodi Arvi Siig. Postimees, 7. veebruar 2009

 Välislingid 
Haud Tallinna Aleksander Nevski kalmistul

Kategooria:Eesti kirjanikud
Kategooria:Eesti NSV Kirjanike Liidu liikmed
Kategooria:Eesti NSV teenelised kirjanikud
Kategooria:Eestimaa Kommunistliku Partei liikmed
Kategooria:Eesti NSV XI Ülemnõukogu liikmed
Kategooria:Tallinna Aleksander Nevski kalmistule maetud
Kategooria:Sündinud 1938
Kategooria:Surnud 1999